
El lector como voyeur. Sexualidad y perversión en el futuro no es nuestro

Szexualitás és perverzió: A jövő nem a miénk című novelláskötet kulcsszavai. Az antológia olvasása közben felmerül egy olyan probléma, amely alapvetően befolyásolja az interpretációt: hogyan állapíthatjuk meg, hogy hol húzódik a határ erotikus irodalom és pornográfia között? A válaszadáshoz első lépésként elengedhetetlen, hogy a novellákban megjelenő szexualitás különböző fajtái és jellemzőit csoportosítsuk, illetve hogy ezzel párhuzamosan megvizsgáljuk, hogy a legfiatalabb latin-amerikai írók műveiben milyen célt szolgál a szexualitás és a perverziók irodalmi eszközként való alkalmazása. A dolgozat szövegelemzést követő záró fejezete esztétikai megközelítéssel egészül ki: milyen szerephez jut(hat) az olvasó pornográf művek értelmezése során? Az irodalmi művek által ábrázolt valóság vizsgálata közben mikor és hogyan alakul át voyeurré?



